टंकी से उतरी पंचायत, सरपंच के भाई ने की आत्महत्या की कोशिश
गांवमाहमदपुर के सरपंच सूरजभान को मुअत्तल करने के विरोध में पानी वाली टंकी पर चढ़े सरपंच पंचायत सदस्य वीरवार को टंकी से नीचे उतर आए हैं। पूर्व कैबिनेट मंत्री गोबिंद कांझला के मसले को हल करने का भरोसा देने पर पंचायत ने टंकी से उतरने का फैसला किया।
वीरवार को सरपंच के समर्थन में पंचायत यूनियन, किसान संगठनों, आप, बसपा, कांग्रेस, शिअद मान आदि द्वारा दूसरे दिन भी धरना जारी था। डीएसपी धूरी नाहर सिंह की अगुवाई में इंस्पेक्टर हरविंदरपाल सिंह की टीम द्वारा माहौल को शांत रखने के लिए पूरी कोशिश की जा रही थी लेकिन माहौल उस समय गरमा गया जब दोपहर के समय सरपंच के बड़े भाई जवाहरी लाल ने पेड़ से फंदा लगाकर आत्महत्या करने की कोशिश की। टंकी पर चढ़े पंच सुरिंदर सिंह बाठ को अचानक सर्दी के कारण बीमार होने पर सरकारी अस्पताल मालेरकोटला दाखिल किया गया। ब्लॉक प्रधान सर्बजीत सिंह, किसान नेता नरिंदरपाल सिंह, सरपंच राम सरूप सिंह ने कहा कि वह कांझला के भरोसे का स्वागत करते हैं।
शेरपुर में टंकी से उतरी पंचायत पूर्व मंत्री गोबिंद कांझला के साथ
awa_Deva hin_Deva hin_Deva awa_Deva